text: Интересен казус от Бразилия. Популярният футболен клуб Grêmio завежда дело срещу компанията Beneduzi Jachetti, която продава без разрешение стоки брандирани с логото на клуба.
  Според представителите на Grêmio това води до нанасяне на материални и морални вреди на клуба чрез разпространяване на стоки с ниско качество.
  The Brazilian Superior Court излезе с решение по делото, според което съдът уважава претенциите за материалните загуби нанесени на футболният клуб но отхвърля претенциите за морални вреди.
  Според съдът причиняването на материални щети, които са доказани, не може да доведе автоматично до извод, че са причинени и морални такива. Съдът счита, че разпространението на фалшивите стоки не може да асоциира тяхното лошо качество с репутацията на клуба сред феновете му. Тоест потребителите не биха счели, че Grêmio има лоша репутация заради въпросните фалшиви стоки.